Ya — eto ti
„Ya — eto ti“ (ruscha: Я — это ты, yaʼni „Men — bu sen“) — rossiyalik xonanda Murat Nasirov ijro etgan qoʻshiq. 1998-yil eʼlon qilingan. „Ya — eto ti“ Nasirov repertuaridagi eng taniqli taronalarning biri boʻlib, xonanda qoʻshiq uchun 1998-yil „Zolotoy grammafon“ mukofoti bilan taqdirlangan. Qoʻshiq matnini ham, kuyini ham Muratovning oʻzi yozgan[manba kerak]. Nasirov „Ya — eto ti“ qoʻshigʻini ilk bor 1998-yilning fevral oyida Rossiyaning Chelyabinsk shahri drama teatrida ijro etgan. Premyera davomida xonanda shunday degan: Hozir sizga mutlaq yangi qoʻshiqni ijro etib berishni istagan boʻlardim. Uning kelajagi bormi, yoʻqmi, siz hukm chiqarasiz. Qoʻshiqni nomi esa „Ya — eto ti“. Qoʻshiq klipini olish ishlari Praga shahrida olib borilgan. Klip Rossiya telekanallarida xitga aylangan. Klip YouTube platformasiga 2011-yilning oktyabrida yuklanganidan 2022-yilning sentyabriga qadar 21 million martadan oshiq koʻrilgan. 2021-yil „SOLDOUT“ dueti qoʻshigʻi kaverini eʼlon qilgan. Kaver tanqidchilar va boshqa xonandalar tomonidan yuqori baholangan.